ԾԱՂԿԱՁՈՐ ՀԱՄԱՅՆՔԻ ՂԵԿԱՎԱՐ ՆԱՐԵԿ ՀԱՐՈՒԹՅՈՒՆՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ

Ծաղկաձոր համայնքի ղեկավար Նարեկ Հարությունյանի շնորհավորական ուղերձը. Ծաղկաձոր համայնքի հարգելի՛ բնակիչներ, սիրելի՛ հայրենակիցներ և արցախահայեր
Ընդամենը մի քանի ժամից մենք մուտք կգործենք 2024 թվական:
Մենք մտնում ենք ոչ միայն նոր տարի, այլև մեր երկրի ու հասարակության զարգացման նոր փուլ: Վստահ եմ, որ արձանագրելու ենք նոր ձեռքբերումներ մեր պետության, անվտանգության ու հանրության գործունեության բոլոր ասպարեզներում:
Ծաղկաձոր համայնքի սիրելի'բնակիչներ.

 Անցնող տարում ձեզ հետ համատեղ հաջողվել է լուծել համայնքում առկա բազում խնդիրներ։ Որդեգրած նույն սկզբունքով, և էլ ավելի եռանդուն, հաջորդ տարում շարունակելու ենք բարեկարգել ու զարգացնել համայնքի բոլոր բնակավայրերը, ուստի եկեք 2024 թվական մուտք գործենք նոր դրական միտումներով, լավատեսական տրամադրվածությամբ և պատրաստակամ հաղթահարելու բոլոր խոչընդոտները։
Առանձնակի ջերմությամբ շնորհավորում եմ մարտական հերթապահության մեջ գտնվող մեր հերոս զինվորներին, սպաներին և գեներալներին, ովքեր հերոսական ջանքեր են գործադրում մեր երկրի խաղաղության և անվտանգության հարցում՝ մաղթոում եմ քաջառողջություն, խաղաղ, զգոն ու անվտանգ ծառայություն:

 Տարեմուտին ընդառաջ, ցանկանում եմ մեր հարգանքն ու խոնարհումը հայտնել մեր հերոս տղաների հիշատակին։ Թող գալիք տարում ձեր արյամբ սրբագործված մեր հայրենիքում խաղաղություն ու կայունություն տիրի։
Ամենասիրելի ու սպասված, ամենաջերմ ու ընտանեկան տոնի` Ամանորի առթիվ շնորհավորում եմ բոլորիս. գալիք տարում թող որ առողջություն, խաղաղություն, վերելքներ ու բարեկեցություն հաստատվեն բոլորիս ընտանիքներում և իրականություն դառնան տարեմուտին մտապահված բոլոր նվիրական երազանքները։

Աստված պահապան մեր երկրին, հայրենիքի մեր քաջ պահապաններին և մեր ողջ ժողովրդին։

ՇՆՈՐՀԱՎՈ՜Ր ԱՄԱՆՈՐ ԵՎ ՍՈՒՐԲ ԾՆՈՒՆԴ

Ծաղկաձոր համայնքի ղեկավար ՝ Նարեկ Հարությունյան